Държавен вестник, бр. 38, 2011 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  38
посочени задълженията на Съвместния уп­
равляващ орган и плащанията за следващата 
година.
(4) Заедно с това въз основа на годишните 
доклади ЕК също така извършва клиринг на 
предишните предварителни финансирания съ­
гласно допустимите и действително извършени 
разходи, сертифицирани в годишния доклад 
за външен одит. Въз основа на резултатите от 
клиринга ЕК допълва или намалява исканата 
сума за предварително финансиране.  
Член 8. Техническа помощ
(1) 10% от бюджета на програмата, фи­
нансиран по Европейския инструмент за 
добросъседство и партньорство (ENPI), ще се 
използва за финансирането на компонента ТП. 
(2) Бенефициентите по компонента ТП 
са посочени в многогодишната стратегия 
за ТП, одобрена от Съвместния комитет за 
наблюдение.
(3) Бюджетът за ТП се управлява от СУО 
съгласно приложимите правила и решения 
на СКН, като се правят разходи в страните 
участнички и на лица от тези страни, доколкото 
е необходимо за изпълнението на дейностите 
от компонента ТП.
Член 9. Нередности и възстановяване на 
неправомерно платени средства 
(1) Нередност е всяко нарушение на разпо­
редба на общностното право, произтичащо от 
действие или бездействие на икономически 
субект, което има или може да има като после­
дица нанасянето на щета на общия бюджет на 
Европейския съюз посредством извършването 
на неоправдан вид разход.
(2) Съгласно член 27, алинея (1) от Регла­
мент на Комисията (EО) № 951/2007 СУО 
отговаря за възстановяването на всякакви 
неправомерни или недопустими разходи и 
за връщането на Комисията на възстанове­
ните суми пропорционално на приноса є по 
програмата. В случай, че СУО установи вече 
изплатени недопустими разходи,  към момента 
на получаване на финалния отчет по договора 
за безвъзмездна помощ или след контролна 
проверка или одит СУО издава нареждания за 
възстановяване до съответния бенефициент. 
(3) В случай, че СУО установи нередности, 
например по време на ежедневното управление 
на дадено действие, или в случай, че СУО е 
уведомено за такива нередности, както и в 
случай на нарушение на договора или на раз­
поредбите, на които се основава този договор, 
СУО ще поиска пълно или частично възста­
новяване на безвъзмездната помощ. Сумата 
за възстановяване може да се изчисли спрямо 
следващото плащане към бенефициента или, 
когато е приложимо, останалите плащания 
могат да бъдат преустановени. Изчислената 
сума за възстановяване може да бъде прихва­
ната от сумата за безвъзмездна помощ, която 
е задържана до крайното салдо по помощта.
(4) Съвместният управляващ орган провеж­
да комплексна проверка в срок една година след 
издаването на нареждането за възстановяване 
на средства с оглед гарантиране на самото 
възстановяване. По-точно това гарантира 
сигурността на иска за фиксирана и дължима 
сума. В случаите, когато СУО възнамерява да 
откаже възстановяването на установен дълг, 
СУО ще гарантира, че отказът е законен и 
отговаря на принципа на добро финансово 
управление и пропорционалност. Решението 
за отказ трябва да бъде обосновано и предос­
тавено на Комисията и Съвместния комитет 
за наблюдение за предварително одобрение. 
(5) Когато възстановяването е свързано с иск 
срещу бенефициент, изпълнител или партньор, 
който се намира на територията на Република 
България или Република Гърция, и сумата не 
може да бъде възстановена в рамките на една 
година, НО отговарят за възстановяването 
на задължението на СУО, преди да предявят 
иска срещу бенефициента, изпълнителя или 
партньора (член 27, алинея (2) от Регламент 
на Комисията (EО) № 951/2007).
(6) За да могат съответните НО да поискат 
обратно съответните суми, СУО ще прехвър­
ли досиетата съгласно член 27, алинея (4) от 
Регламент на Комисията (EО) № 951/2007. До­
сието следва да съдържа цялата документация 
по възстановяването (член 27, алинея (4) от 
Регламент на Комисията (EО) № 951/2007).
Член 10. Заключителни разпоредби
(1) В случай на различия, които не се 
уреждат от този меморандум за разбирател­
ство, страните се съгласяват да стигнат до 
приятелско и взаимно приемливо решение. 
За тази цел те се уведомяват взаимно в пис­
мен вид за позициите си и за всяко решение, 
което те считат за възможно, и се срещат по 
искане на една от страните. Всяка страна 
трябва да отговори на искането за приятелско 
разрешаване на спора в срок 10 дни. След 
изтичането на този срок или ако опитът за 
приятелско разрешаване на спора не е довел до 
споразумение в рамките на 60 дни от първото 
искане, всяка страна може да уведоми другата, 
че смята процедурата за провалена. В случай 
че не се постигне приятелско споразумение, 
по общо договаряне между страните спорът 
ще бъде отнесен  за мирно разрешаване от 
Европейската комисия.
(2) Всички неразрешени спорове между 
страните по този меморандум, породени във 
връзка с изпълнението на меморандума, се 
отнасят на първа инстанция на компетентния 
съд в Букурещ, Румъния.